ગત રાત્રે તમામ મૃતકોની સ્મશાનયાત્રા નીકળી હતી. ચારેય પાટીદાર યુવકોની નિકોલમાંથી રાત્રે સ્મશાનયાત્રા નીકળતાં ભારે ગમગીની છવાઇ હતી. આખી રાત સમગ્ર વિસ્તારમાં ભારે પોલીસ બંદોબસ્ત ગોઠવી દેવાયો હતો. સરકારે મૃતકના પરિવારજનોને રૂ.૪ લાખની સહાય અને ઈજાગ્રસ્તોને રૂ.પ૦,૦૦૦ની સહાય જાહેર કરી છે. આ કામગીરી અંગે ગુજરાત હાઇકોર્ટમાં પણ અરજી કરાતાં હાઇકોર્ટે મ્યુનિ. કમિશનર સહિતના લોકોને નોટિસ ફટકારી અને ર૧મી એપ્રીલ સુધી દબાણની કામગીરી સામે સ્ટે આપ્યો છે.